CELEX: 62013TN0508
Language: ro
Date: 2013-09-20 00:00:00
Title: Cauza T-508/13: Acțiune introdusă la 20 septembrie 2013 — Guvernul Malaeziei/OAPI — Vergamini (HALAL MALAYSIA)

30.11.2013   
            
            
               RO
            
            
               Jurnalul Oficial al Uniunii Europene
            
            
               C 352/17
            
         Acțiune introdusă la 20 septembrie 2013 — Guvernul Malaeziei/OAPI — Vergamini (HALAL MALAYSIA)
   (Cauza T-508/13)
   2013/C 352/33
   Limba în care a fost formulată acțiunea: engleza
   
      Părțile
   
   
      Reclamant: Guvernul Malaeziei (Putrajaya, Malaezia) (reprezentanți: R. Volterra, Solicitor, R. Miller, barrister, V. von Bomhard și T. Heitmann, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte din procedura care s-a aflat pe rolul camerei de recurs: Paola Vergamini (Castelnuovo di Garfagnana, Italia)
   
      Concluziile
   
   Reclamantul solicită Tribunalului:
   
               —
            
            
               anularea Deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 27 iunie 2013 în cauza R 326/2012-1 și
            
         
               —
            
            
               obligarea pârâtului și a celeilalte părți din procedura care s-a aflat pe rolul camerei de recurs, în cazul în care intervine în prezenta procedură, la plata cheltuielilor de judecată
            
         
      Motivele și principalele argumente
   
   
      Solicitantul mărcii comunitare: cealaltă parte din procedura care s-a aflat pe rolul camerei de recurs.
   
      Marca comunitară vizată: marca figurativă care cuprinde elementele verbale „HALAL MALAYSIA” pentru produse și servicii din clasele 5, 18, 25, 29-32 și 43 — cererea de înregistrare a unei mărci comunitare nr. 9 169 343.
   
      Titularul mărcii sau al semnului invocat în procedura opoziției: reclamanta.
   
      Marca sau semnul invocat: marca neînregistrată figurativă care cuprinde elementele verbale „HALAL MALAYSIA”, care este de notorietate 27 de state membre ale Uniunii Europene în sensul articolului 8 alineatul (2) litera (c) din Regulamentul privind marca comunitară (RMC) coroborat cu articolul 6a din Convenția de la Paris și, în sensul articolului 8 alineatul (4) din RMC o marcă figurativă neînregistrată în Regatul Unit.
   
      Decizia diviziei de opoziție: respinge opoziția în totalitate.
   
      Decizia camerei de recurs: respinge calea de atac.
   
      Motivele invocate: încălcarea articolului 8 alineatul (4) din RMC.